
Αυσϊγαοϊ 

Ὀιωγίηρ σἰχίθδεηϊῃ 1ἰ{ αἰρηϊαθηϊη εθηῖιΓγ ναγίους αγΠαςῖἰας Ιπιροςθά αβςοιμῖθ ΠΙοΠαΓΕΗΥ οη ἴ[πεα 
Ριθαῖ ΕµΓΟΡΕΔη σἰαῖθς, ΠιαΚΙηπρ ΓΟγαΙ ροννθί 5ἴΓοηρει ἴπαη 6νεγ, Οἱ εομµ:ςε, ἴπθ εοπεορί οἵ ἴμα 
σἰαῖς ηαά ποῖ γαῖ ἴακεη ΤΠ ΤΟΓΠΙ ἵϊ Πας ἱῃ ΠιοάςθΓη ἴἶπιες. δἱαἴθς, ἴἵΠαςς Πονν ρο[ἰτϊσα σἰγιοῖμ[θς, 
ο[ἵθη Παα πο ἰθιγίοιίαί οοηϊιπιΙϊγ, ας ἴΠαίγ Ὀογάθίς ννθΓς οὔΏθη εΠαηρθά απα ἰγεαῖϊθα ΟΥ Ἰ[Παίγ 
Κίηρς ας {απϊ]γ [θ6ιιᾶς. 


Στη διάρκεια των Πρώὠιμων Νέων Χρόνων οι διάφοροι δυναστικοί οίκοι επέβαλαν στα µεγάλα 
ευρωπαϊκά κράτη την απόλυτη μοναρχία, κάνοντας τη βασιλική εξουσία ισχυρότερη απὀ ποτέ 
άλλοτε. Βέβαια η έννοια του κράτους δεν είχε λάβει ακόµα τη µορφή που έχει στις µέρες µας. 
Τα κράτη, αυτά τα νέα πολιτικά οικοδοµήµατα, πολλές φορές δεν είχαν εδαφική συνέχεια, 
καθώς µεταβάλλονταν συχνά τα σύνορά τους και αντιμετωπίζονταν απὀ τους βασιλείς τους ως 
οικογενειακά Φέουδα. Προσπαθούσαν να τα διατηρήσουν και να τα επεκτείνουν µέσω 
πολεμικών συγκρούσεων ἡή κατάλληλων γάµων και κληρονομιών, χωρίς να υπολογίζουν τους 
υπηκόους τους οι οποίοι θεωρούνταν κτήμα του κράτους. Άλλωστε, υπήκοος ενός κράτους 
χαρακτηριζόταν κάποιος απὀ τον μονάρχη στον οποίο κατέβαλε τους φόρους που του 
αναλογούσαν ή απὀ τον ηγεμόνα που του απένεµε τη δικαιοσύνη. (Ράπτης, 1999, σσ. 165, 176 
δι182, Βωγης, 19583 σ. 197, Βεγεηρει-ΏιΓαπα, 1990, σσ. 8-9). 


Την περίοδο αυτή η κοινωνία χαρακτηριζόταν απὀ έντονες αντιθέσεις. Παρουσιάστηκε µεγάλη 
αύξηση του πληθυσμού και των τάσεων αστικοποίησης. Η μεσαία (αστική) τάξη έκανε την 
εμφάνισή της και αποτελείτο κυρίως απὀ Φιλόδοξους και ικανούς εμπόρους που συσσώρευαν 
πλούτο, αποκτούσαν γη, µόρφωση και ονειρεύονταν µια συγχώνευση µε την ελίτ. Όμως, δεν 
έχαιραν εκτίµησης απὀ την ανώτερη τάξη, που τούς θεωρούσε κατώτερους και δεν τους 
επιτρεπόταν να καταλαμβάνουν κυβερνητικές θέσεις, οἱ οποίες αποτελούσαν αποκλειστικό 
προνόμιο της αριστοκρατίας. Η μέχρι τότε υπολογίσιμη παπική εξουσία υποβαθμίστηκε 
απέναντι στην κοσμική, γιατί η χριστιανική εκκλησία διχάστηκε απὀ τον Προτεσταντισµό και 
διαρρήχθηκε η ενότητά της. Εντούτοις ο κλήρος εξακολουθούσε να είναι προνομιούχος τάξη. 
Οι ευγενείς αποτελούσαν την ελίτ των κοινωνικών τάξεων, κερδίζοντας πλούτο απὀ την 
εκμετάλλευση της γης, η οποία ήταν κληρονομική όπως και οι τίτλοι ευγενείας. Από την άλλη, η 
αγροτική τάξη, που αποτελούσε σε πολλές περιπτώσεις το 9056 του πληθυσμού, στήριζε την 
οικονομία µε τη Φορολόγησή της, την αγροτική παραγωγή για τη διατροφή των πόλεων, 
εφοδίαζε τα στρατεύματα µε στρατιώτες και ζούσε κάτω απὀ δύσκολες συνθήκες (Ράπτης, 
1999, σ. 187, Αρβελέρ-ΑγπιαΓα, 2003, σσ. 95-105 δι σσ. 140-141, ΒωΓῃς, 1983, σσ. 182-183 δι σσ. 
191-192, ΒεγεηρεΓ-ΡΏιΓαΠ8, 1990, σσ. 219-225). 

Η πολιτική θεωρία της απόλυτης μοναρχίας 

Κορυφαίοι πολιτικοί στοχαστές της εποχής όπως ο Γάλλος Ζαν Μποντέν και ο Άγγλος Τόμας 
Χομπς διατύπωσαν την άποψη ὁτι η απόλυτη μοναρχία ήταν το ιδανικὀ σύστημα 
διακυβέρνησης. Έπρεπε να είναι απεριόριστη και δε δεσμευόταν απὀ κανένα νομοθετικό ή 
αντιπροσωπευτικό σώμα. Παρείχε ασφάλεια στους υπηκόους της οι οποίοι για το λόγο αυτό 
ὀφειλαν απόλυτη υπακοή στο δια βίου μονάρχη τους και δεν τους αναγνωριζόταν το δικαίωµα 
εξέγερσης. Ο μονάρχης είχετο δικαίωµα να κυβερνά δεσποτικά, επειδή ο Θεός και ολαός του 
είχαν δώσει την απόλυτη, τελεσίδικη και αµετάκλητη εξουσία (Ράπτης, 1999, σ. 183, Βωῃης, 
1983, σσ. 236-237, Απαείςοη, 2003, σ. 47). 


Ο ανεξέλεγκτος δεσποτισµός και θεσμοί ελέγχου της απόλυτης μοναρχίας 

Στο πλαίσιο αυτό κινείται η διακυβέρνηση της Οθωμανικής Αυτοκρατορίας, που είναι και το 
μοναδικό κράτος στην Ευρώπη που κυβερνάται απὀ ανεξέλεγκτο δεσποτισµό µε βάση τα 
ανατολικά πρότυπα. Ο σουλτάνος είναι ο μοναδικός άρχοντας και έχει δικαιώµατα ζωής ή 
θανάτου σε όλους τους υπηκόους του ανεξαρτήτως τάξεων, θέσεων και αξιωμάτων. Όλες οι 
εξουσίες άγονται και φέρονται από αυτόν και οι εδαφικές εκτάσεις της αυτοκρατορίας είναι 
ιδιοκτησία του. Η κινητήρια δύναμη της αυτοκρατορίας είναι ο στρατός µε αποκλειστικὀ έργο 
την εδαφική της επέκταση. Το µιλιταριστικὀ αυτό κράτος ελέγχει και εξουσιάζει όλες τις 
δραστηριότητες των υπηκόων του (ΑπάεΓςοη, 2003, σσ. 362-379, Ράπτης, 1999, σ. 195, Ζιγεῇεγ, 
2008, σσ. 55-60). 


Στην υπόλοιπη Ευρώπη, η πραγματικότητα είναι εντελώς διαφορετική στην πράξη απὀ τη 
θεωρία. Ο Ρ6ΓΙγ ΑπαεΓςοη στο βιβλίο του Το απολυταρχικό κράτος µάς πληροφορεί ότι «Καμιά 
δυτική μοναρχία δεν διέθετε ποτέ απόλυτη εξουσία πάνω στους υπηκόους τῆς, µε την έννοια 
του ανεξέλεγκτου δεσποτισμού» (Απάθίςοη, 2003, σ. 47). Πράγματι, η µοναρχική εξουσία 
περιοριζόταν απὀ τους γραπτούς και άγραφους νόμους, τις παραδόσεις και τα εθιµικά δίκαια, 
που κατά κανόνα σέβονταν οι μονάρχες. Επίσης τα οικονομικά συμφέροντα και προνόµια των 
ανώτερων κοινωνικών τάξεων, κυρίως των ευγενών και του κλήρου, δέσµευαν την βασιλική 
εξουσία η οποία φρόντιζε να τις ικανοποιεί, γιατί ήταν οι άµεσοι υποστηρικτές της. Τέλος τα 
όργανα αντιπροσώπευσης των τάξεων --ευγενείς, κλήρος, εκπρόσωποι πόλεων- ασκούσαν µια 
µορφή ελέγχου και αποτελούσαν ένα αντίβαρο στη µοναρχική εξουσία. Παρόλο που 
παρακάμπτονταν, παρακωλύονταν και προοδευτικά υποβαθµίζονταν, σπανίως διαλύονταν από 
τους μονάρχες. Για τους υπόλοιπους υπηκόους η μοναρχία ήταν ένας απόµακρος θεσµός καιο 
μονάρχης απλώς ένα σύμβολο. Οι λαϊκές µάζες ήταν ανομµοιογενείς και αµόρφωτες. Οι 
δύσκολες συνθήκες διαβίωσης και η έλλειψη επικοινωνίας και μεταφορικών µέσων, δεν 
επέτρεπαν στην µοναρχική εξουσία να φτάσει µέχρι τη βάση της κοινωνικής πυραμίδας. Έτσι, 
οι κατώτερες τάξεις εξουσιάζονταν από τους φεουδάρχες και τους ιδιοκτήτες της γης, οι οποίοι 
τους απομυζούσαν. (Ράπτης 1999, σσ. 183, 187, ΒωΓης, 1983, σ. 198, Αρβελέρ-ΜαιΠίςς, 2003, 
σσ. 103-105, δι σσ. 132-145, Απάθίςοη, 2003, σσ. 40-45). 


Δυνάμεις στήριξης της απόλυτης μοναρχίας 

Η απόλυτη μοναρχία, στηριζόμενη στα πλούτη που απέφεραν οι ανακαλύψεις, το εμπόριο και 
η Φορολογία, συντηρούσε ισχυρό γραφειοκρατικό μηχανισμό και μορφωμένη υπαλληλία µέσω 
των οποίων ασκούσε την εξουσία της. Επιπλέον, διατηρούσε ετοιμοπόλεμο µισθοφορικό 
στρατό για την επιβολή της τάξης στο εσωτερικό και για επεκτατικούς πολέμους στο εξωτερικό. 
Τέλος η εὐνοια των πλούσιων αστὠν των πόλεων, η αριστοκρατική τάξη και ο κλήρος 
εξέθρεψαν και στήριξαν την απολυταρχία προκειµένου να προστατεύσουν και να 
σταθεροποιήσουν τα δικά τους προνόμια. Αυτές οι σχέσεις της αριστοκρατίας µε την μοναρχία 

για τη διακυβέρνηση και την εφαρµογή της εξουσίας άλλες φορές ήταν ὠφέλιμη και άλλες 
δημιουργούσε προβλήματα (Ράπτης, 1999, σ. 182, ΒιµΓῃς, 1983, σ. 198, Αρβελέρ-Αγπιατα, 2003, 
σσ. 132-145, Απάείςοη, 2003, σσ. 14-32). 


Ισπανία 

Το 1496 τα βασίλεια της Καστίλης και της Αραγονίας ενώθηκαν µετά τον γάµο των διαδόχων 
των θρόνων τους. Οι μονάρχες του ανομοιογενούς αυτού βασιλείου υποστήριξαν και 
χρηµατοδότησαντις εξερευνήσεις µε αποτέλεσµα τα νέα εδάφη νατους αποφέρουν απίστευτο 
πλούτο. Η εδαφική έκταση του βασιλείου αυτού επεκτείνεται µέσω της πατρογονικής 
κληρονομιάς της Πορτογαλίας, εδαφών της Γερμανικής αυτοκρατορίας και ορισμένων ιταλικών 
βασιλείων. Έτσι η Ισπανία κατά τη διάρκεια του Ί6ου αιώνα έγινε η πρώτη µεγάλη ευρωπαϊκή 
δύναμη. Οι Ισπανοί μονάρχες πίστευαν ότι ο Θεός τους είχε εµπιστευθεί την εξουσία και 
έπρεπε να επιβάλουν τη ρωμαιοκαθολική πίστη τους σε όλους τους υπηκόους του απέραντου 
βασιλείου τους. Αυτό είχε ως αποτέλεσµα τις θρησκευτικές διώξεις όλων όσοι δεν είχαν την 
ίδια πίστη µε τους ηγεμόνες µε την εφαρµογή του θεσμού της ἱεράς Εξέτασης. Οι 
αντιπροσωπευτικοί θεσμοί των τεσσάρων τάξεων -μεγιστάνες, κατώτεροι ευγενείς, κλήρος και 
αστοί- τα «Κόρτες», υποτάχθηκαν προοδευτικά και συνεδρίαζαν περιστασιακά για να 
ψηφίσουν νέους νόμους και φόρους του μονάρχη. Από αυτούς τους φόρους εξαιρούνταν οι 
δύο πρώτες τάξεις και επομένως δεν είχαν λόγους να µην υποστηρίζουν τις µοναρχικές 
αποφάσεις. Οι μονάρχες απέσπασαν από την Παποσύνη τα εκκλησιαστικά προνόμια και 
προσπάθησαν να δημιουργήσουν µια αποτελεσματική εκτελεστική εξουσία, υιοθετώντας τον 
θεσμό των αντιβασιλέων και σχηματίζοντας διάφορα συμβούλια (πολέμου, οικονοµικών , του 
κράτους, των αποικιών, κ.λπ.). 


Αυτοί οι θεσμοί στηρίζονταν απὀ μορφωμένους υπαλλήλους, νοµοµαθείς, γραφειοκράτες ή 
ανθρώπους της εκκλησίας. Οι υψηλόβαθμες θέσεις των συμβουλίων αποδίδονταν σε 
ανώτερους ευγενείς, αξιωματούχους και αρχιερείς, στους οποίους µεταβιβαζόταν µέρος της 
εξουσίας των μοναρχών. Σε τοπικό επίπεδο τη διακυβέρνηση των επαρχιών είχε στα χέρια της 
µια αριστοκρατία που συγκέντρωνε όλες τις Φεουδαρχικές εξουσίες. Επίσης, είχε την απόλυτη 
εξουσία και στον Νέο Κόσμο όπου ληστεύοντας και σφάζοντας ιθαγενείς στο όνομα του 
βασιλιά, οικοδόµησε ένα Φεουδαρχικό σύστημα, προκειµένου να αυξήσει τον πλούτο της. Στις 
αρχές του 16 ου αιώνα, η δυναστική πολιτική των καταχρήσεων και των αυθαιρεσιών των 
μικρών ευγενών που είχαν την τοπική διοίκηση, ξεσήκωσε τις λαϊκές µάζες. Η προσπάθεια της 
μοναρχίας για την καταστολή του κινήματος των «Κομουνέρος» κατέληξε σε θρίαμβο των 
βασιλικών στρατευμάτων και του κύριου ὀγκου της αριστοκρατίας. Τα προβλήματα της 
εκπροσώπησης της εξουσίας των μοναρχών έγιναν έντονα αντιληπτά και στις Φλαμανδικές 
πόλεις, ὀπου οι αντιπρόσωποι του μονάρχη παραβίαζαν συστηματικά τα προγονικά προνόμια 
του λαού. 


Δημιουργήθηκαν προβλήµατα οικονομικά πολιτικά και θρησκευτικά. Ο βασιλικός στρατός µε 
επικεφαλής αριστοκράτες εκπροσώπους της μοναρχίας, κατέπνιξε τα κινήματα και τις 
εξεγέρσεις που ξέσπασαν. Η αντιμετώπιση αυτή δεν εξοµάλυνε την κατάσταση, µε αποτέλεσµα 
να διατηρηθούν οι φΦυγόκεντρες τάσεις αυτών των πόλεων, μέχρι την τελική απόσχιση επτά 
επαρχιών του βορρά από το Ισπανικό στέµµα, των «Ηνωμένων Επαρχιών», στις αρχέςτου 17ου 
αιώνα. Μια άλλη εξέγερση ξεπεσµένων ευγενών, κατώτερου κλήρου, αγροτών, ανέργων, 
εργατών, στα µέσα του 17ου αιώνα, η «Καταλανική Επανάσταση», συγκλόνισε τη χώρα και 
συντρίφτηκε χάρη στην επέμβαση των Γάλλων µε την παρακίνηση των Ισπανών μοναρχών και 
ευγενών. Παράλληλα η αριστοκρατία της Πορτογαλίας εξεγέρθηκε µετά την απώλεια της 

Βραζιλίας και η χώρα ξανακέρδισε την ανεξαρτησία της. Ένα ακόµα αριστοκρατικό 
πραξικόπημα, αυτό του 1677, οδήγησε και σε τυπικό κατακερµατισµό της διοίκησης µε το 
πέρασμα της κεντρικής πολιτικής εξουσίας στα χέρια της τάξης των µεγιστάνων. 


Έτσι, µετά τον θάνατο του τελευταίου Αψβούργου βασιλιά χωρίς νόμιμο διάδοχο και τη 
δηµιουργία του προβλήματος της διαδοχής του ισπανικού θρόνου στα τέλη του 17ου αιώνα, η 
ἱσπανία έγινε εύκολη λεία του μονάρχη της γειτονικής Γαλλίας, ο οποίος επέβαλε τον γαλλικό 
απολυταρχισµό µέσω του εγγονού του. (Ράπτης, 1999, σσ. 122, 157 δι σσ. 135-137, Βειςῖείη- 
ΜίΙζα, 1997, σσ. 366-373 δι σσ. 420-423, Βωίῃς, 1983, σσ. 220-221 δι 233, Αρβελέρ-ΜαιΠίς6, 
2003, σσ. 142-143, Απαε(ςοη, 2003, σσ. 56-82, Βε[6ηρεΓ-ΏιΓαπά 1990, σσ. 27-28, 47-51, 84-86 
δι 99-101, ΒεγεηρεΓ-(οπίϊαπιπθ, 1990, σ. 320). 


Γαλλία 

Οι μονάρχες της Γαλλίας ήδη από την εποχή του εκατονταετούς πολέμου συντηρούσαν τακτικό 
στρατό και είχαν το δικαίωµα είσπραξης Φόρων σε τακτά χρονικά διαστήµατα ενώ ο 
γραφειοκρατικός μηχανισμός δούλευε ικανοποιητικάἀ. Όσο περνούσαν τα χρόνια η σύγκληση 
των «συνελεύσεων των τάξεων» -- ευγενών, κλήρου και αστών -- γινόταν όλο και πιο αραιά 
γιατί σπανίως επικύρωναν τις αποφάσεις των μοναρχών. Τα διάφορα κρατικά συμβούλια και 
σώματα επανδρώνονταν απὀ ανώτερους στρατιωτικούς, ευγενείς, εκπρόσωπους του κλήρου 
και δικαστικούς. Η μοναρχία, σε ένα κράτος που είχε γνωρίσει ισχυρό Φεουδαρχικό σύστημα, 
προσπαθούσε να ελέγξει την αριστοκρατία και την εκκλησία προκειµένου να ενισχύσει τη δική 
της εξουσία. Απέκτησε το δικαίωµα να επεμβαίνει στα εκκλησιαστικά ζητήματα, εξάλειψε 
μεγάλους δυναστικούς οίκους και ενσωμάτωσε τη γη τους καθώς και τις απομακρυσμένες 
επαρχίες κάτω απὀ την εξουσία της. Κατά τον 16ο αιώνα η κυβέρνηση της Γαλλίας βρίσκεται 
στα χέρια ευγενών και ιεραρχών ενώ η «τρίτη τάξη» κατέχει σπουδαίες θέσεις στην πολιτική 
και ποινική δικαιοσύνη όσο και στα δηµόσια οικονομικά. Για να αντιμετωπισθεί η διοικητική 
ενότητα του πολυπληθέστερου κράτους στην Ευρώπη αυξήθηκε ο αριθµός των επαρχιών. Οι 
διοικητές τους , βασιλικοί πρίγκιπες και ευγενείς, δρούσαν σαν αυτόνομοι άρχοντες ασκώντας 
διάφορες εξουσίες. Οι θρησκευτικοί πόλεμοι που ξέσπασαν στη Γαλλία αυτή την περίοδο 
εξελίχθηκαν σε εσωτερικούς Φεουδαρχικούς αγώνες ανάµεσα σε ανταγωνιστικές οικογένειες 
µεγιστάνων για τον έλεγχο της μοναρχίας. Το ξέσπασμα αυτό απελευθέρωσε επαναστατικές 
δυνάµεις των πληβείων που λιμοκτονούσαν σε πόλεις και ύπαιθρο εξαιτίας της Φορολογίας και 
των δύσκολων συνθηκών διαβίωσης. Η τάξη των ευγενών κάτω απὀ αυτό τον κίνδυνο 
συσπειρώθηκε καιτις σύντριψε. 


Η μοναρχία µε πρωτεργάτες τους πρωθυπουργούς της, ενίσχυσε τη γραφειοκρατία τοπικά και 
κεντρικά, µε την καθιέρωση του θεσμού της εξαγοράς δημοσίων θέσεων, οι οποίες 
καταλαμβάνονταν κυρίως από την ανερχόμενη αστική τάξη που αναπτυσσόταν γοργά σε 
αριθµό και σε περιουσία. Οι μονάρχες ανησυχούσαν ιδιαίτερα για τους αριστοκράτες που τους 
ανταγωνίζονταν, τους οποίους εξάλειψαν είτε δολοφονώντας τους πιο επικίνδυνους, είτε 
δηµμεύοντας τις περιουσίες τους, είτε καθιστώντας τους αυλικούς. Επίσης, καθιέρωσαν 
συστήµατα αστυνόμευσης και ελέγχου της τοπικής αυτοδιοίκησης. 


Η γαλλική μοναρχία έφθασε στο απὀγειό της µε τον Λουδοβίκο ΙΔ΄ (1643-1715),την ενσάρκωση 
της απόλυτης μοναρχίας. Ο «ελέω Θεού» μονάρχης ανέλαβε προσωπικά τη διοίκηση 
ολόκληρου του κρατικού μηχανισμού συγκεντρώνοντας στα χέρια του όλες τις εξουσίες. Η 
διοικητική ανάπτυξη ενισχύθηκε, µε τη χώρα να διαιρείται σε περισσότερες επαρχίες και ο 
βασιλικός επόπτης -του οποίου η θέση έγινε µε τον καιρό κληρονοµική- ήταν η ανώτερη 

εξουσία. Ο στρατός έγινε τεράστιος σε μέγεθος και µια μηχανή αστυνόμευσης επανδρωμένη 
από µέλη των κρατικών σωμάτων έλεγχε τα πάντα σε όλη τη Γαλλία. Έτσι αφοπλίστηκε η 
επαρχιακή αριστοκρατία και καταστέλλονταν οι λαϊκές εξεγέρσεις. Οι «συνελεύσεις των 
τάξεων» αδυνατούσαν να διαπραγματευτούν τους Φόρους και οι Φορολογικές απαιτήσεις 
αυξήθηκαν. Την περίοδο αυτή οι ευγενείς εκδήλωσαν τη δυσαρέσκειά τους απέναντι στη 
μοναρχία για τη διαρκώς αυξανόμενη δύναμη των δικαστικὠν στα κρατικά συμβούλια µε τη 
κίνηµα της «Σφενδόνης». Μέλη της ανώτερης αριστοκρατίας, κάτοχοι δημοσίων θέσεων και η 
αστική τάξη των πόλεων υποκινούσαν λαϊκές εξεγέρσεις προς ὀφελός τους. Η μοναρχία µέχρι 
και το 1653 είχε εξολοθρεύσει και τους τελευταίους πυρήνες του κινήματος. Οι ανώτεροι 
ευγενείς εξαναγκάσθηκαν να διαμένουν στις Βερσαλλίες και απομακρύνθηκαν απὀ την εξουσία 
των εδαφικὠν περιοχών τους. Ο δεσµός τους όµως µε το κράτος δεν άλλαξε, αφού αυτό 
εξακολουθούσε να προστατεύει τα βασικά τους συμφέροντα. Η τάξη των ευγενών παρέμενε 
πιστή στη μοναρχία, γιατί απαλλαγμένη απὀ χρηματικές επιβαρύνσεις, σταδιακά μέχρι τοτέλος 
του 18ου αιώνα, κατέλαβε πλήρως τον κρατικό μηχανισμό. 


Οι διαρκείς πολεμικές συγκρούσεις και η κατάρρευση της αποικιακής αυτοκρατορίας της 
Γαλλίας µετά τον Επταετή πόλεμο µε την Αγγλία (1756-1763), εξάνιλησαν το κράτος. 
Υπερχρεωμένο µε δάνεια και δημόσιο ταμείο ελλειμματικό, προσπάθησε να Φορολογήσει τον 
πλούτο των ευγενών. Οι ευγενείς απαιτούσαν σε αντάλλαγμα πολιτικά δικαιώµατα στη 
διεύθυνση του βασιλικού κράτους που απέτυχε τελικά να τους φορολογήσει. Η αριστοκρατία 
απὀ την οποία προερχόταν ο απολυταρχισµός, στην οποία στηριζόταν και υπεράσπιζε τα 
συμφέροντά της, ποτέ δεν τον αποδέχθηκε και δεν τον εμπιστεύθηκε απόλυτα. Άλλωστε οι 
αποφάσεις της μοναρχίας δεν ήταν υπόλογες στην τάξη των ευγενών, ήταν αυθαίρετες και 
επωµιζόταν η ἴδια τις συνέπειες. Αυτή η έλλειψη εμπιστοσύνης ανάµεσα στο κράτος και την 
τάξη των ευγενών ἐφερε τελικά την κοινή καταστροφή τουςτο 1789 µετη γαλλική επανάσταση. 
(Ράπτης, 1999, σσ. 184-185, Βειςίϊεἰη-Μζα, 1997, σσ. 405-412, ΒωΓῃς, 1983, σσ. 214-220 δι 230- 
235, Αρβελέρ-ΑγηιαΓᾷ, 2003, σσ. 140-142, ΑπάεΓςοη, 2003, σσ. 82-110, ΒειγεηρεΓ-ΠΏιγαπά, 1990, 
σσ. 11-16, 25-26 δι 52-54). 


Ρωσία 

Ο μεγαλύτερης διάρκειας απολυταρχισµός που ἐφθασε άθικτος μέχρι τις αρχές του 20ού 
αιώνα είναι εκείνος της Ρωσίας. Σε αντίθεση µε τη Δύση ο ανατολικός απολυταρχισµός ήταν 
ένας καταπιεστικός Φφεουδαρχικός μηχανισμός που σταθεροποίησε τη δουλοπαροικία. Οι 
τσάροι, όπως είχαν αυτοανακηρυχθεί, απαλλοτρίωσαν εδάφη εχθρικών τους γαιοκτημόνων και 
δημιούργησαν σώματα Φρουρών, στους οποίους παραχωρούσαν κτήµατα για τις υπηρεσίες 
τους. Επέτρεψαν στην τάξη των ιππέων πολεμιστών να καθορίζουν την πρὀσοδο που θα 
αποσπούσαν από τους αγρότες τους καθιστώντας τους για πρώτη Φορά κύριους του 
ανθρώπινου δυναμικού στη γη τους. Εκσυγχρόνισαν το φορολογικό σύστημα, κατάργησαν τις 
προμήθειες από επαρχιακούς αξιωματούχους και ἵδρυσαν κεντρικό θησαυροφυλάκιο. Την 
τοπική αυτοδιοίκηση επάνδρωνε η αριστοκρατία µε αντάλλαγματις υπηρεσίες της στο κράτος. 
Τα στρατιωτικά, οικονομικά και διοικητικά µέτρα ενίσχυσαν σε σηµαντικό βαθµό την κεντρική 
εξουσία την οποία συνεπικουρούσε στο έργο τηςτο «Σοµπόρ» --η συνέλευση των εκπροσώπων 
του ορθόδοξου κλήρου, των βογιάρων και των αξιωματούχων ευγενών. 


Για να αποφύγουν οι τσάροι την ερήµωση της επαρχίας απὀ τις διαρκείς μετακινήσεις των 
αγροτών που προσπαθούσαν να γλιτώσουν από τις λεηλασίες των Τατάρων, τη Φορολογία, την 
πανώλη και άλλες συμφορές, έλαβαν την απόφαση να προσδέσουν τους δουλοπάροικους µε 
τη γη απαγορεύοντας κάθε μετακίνηση. Το διάταγμα αυτό ήταν το αποκορύφωμα του 

συστήµατος της δουλοπαροικίας στις αρχές του 17ου αιώνα. Η ετερογενής λαϊκή µάζα που 
αντέδρασε συντρίφτηκε, συσπειρώνονταςτις γραµµές της αριστοκρατίαςτο 1613 γύρω από τον 
νεαρό βογιάρο Μιχαήλ Ρωμανόφ. Αυτή η δυναστεία των Ρωμµμανόφ εφάρμοσε τον 
απολυταρχισµό στη Ρωσία για τα επόμενα 300 χρόνια. Η ολιγάριθµη ελίτ της ρώσικης 
αριστοκρατίας, οι βογιάροι, ήταν εξαιρετικά πιο πλούσια απὀ τους κατώτερους ευγενείς. Είχε 
στα χέρια της την κεντρική γραφειοκρατία, το ρωσικό στρατό και µεγάλο αριθµό 
δουλοπάροικων, τους οποίους παρέσυραν στη γη τους απὀ τη γη των κατώτερων ευγενών, µε 
την παροχή καλύτερων γεωργικὠν συνθηκών. Η ένταση ανάµεσα στους βογιάρους και τους 
μικρότερους γαιοκτήμονες οδήγησε τη μοναρχία στην νοµοθέτηση της δουλοπαροικίας της 
αγροτιάς το 1649. Οι δουλοπάροικοι δέθηκαν στο εξής αμετάκλητα µε το πρόσωπο των κυρίων 
τους, οἱ οποίοι μπορούσαν πλέον να τους πουλούν και χωριστά απόὀτις οικογένειέςτους, ενώ η 
γη κηρύχθηκε κληρονομική και απαγορεύθηκε η αγορά ή η πὠώλησή της. Η τοπική αυτοδιοίκηση 
καταργήθηκε και ενσωματώθηκε στην κεντρική μηχανή. Η απαγόρευση της μετανάστευσης των 
αγροτών και η Φορολογία που τριπλασιάσθηκε οδήγησαν στη µεγάλη αγροτική εξέγερση των 
κοζάκωντο 1670που συσπείρωσε για άλλη µια φορά τη μοναρχία και την αριστοκρατία. 


Κατά το τέλος του 17ου αιώνα οι απαιτήσεις του απολυταρχισμού επέβαλαν τη χαλιναγώγηση 
των βογιάρων, που δρούσαν πίσω απὀ τους τσάρους και η «Δούμα» -το αντιπροσωπευτικό 
σώμα τους- διαλύθηκε. Μεγάλο µέρος του κρατικού προὐπολογισμού αφιερωνόταν στη 
συντήρηση επαγγελματικού στρατού και ναυτικού και η γραφειοκρατία διπλασιάσθηκε. Το 
Πατριαρχείο καταργήθηκε και µια διορισµένη ἱερά Σύνοδος υπέταξε την εκκλησία στο κράτος. 


Ο Ίδ8ος αιώνας βρίσκει τους Ρώσους μονάρχες επηρεασµένους απὀτις ιδέες του Διαφωτισμού. 
Ωστόσο οι Φόροι που πλήρωναν οι δουλοπάροικοι αυξήθηκαν πάνω από πέντε Φορές, οι 
κρατικές αγγαρείες δεν µειώνονταν και οι κρατικοί αγρότες δανείζονταν για ιδιωτική 
εκμετάλλευση σε ευγενείς. Η παραχώρηση από τους μονάρχες της Χάρτας της αριστοκρατίας 
(1785), κατοχύρωσε µόνο τα προνόμια της ανώτερης τάξης. Εξασφάλισαν μεταξύ άλλων 
δικαστικό έλεγχο επί των αγροτών, µέτρο που μεταβίβασε κάποιες τοπικές λειτουργίες στους 
ευγενείς. Η φοβερή σε μέγεθος και ορµή αγροτική επανάσταση που ξέσπασε κινητοποιώντας 
ανομοιογενείς µάζες πληβείων σε µια απελπισμένη επίθεση εναντίον της κυρίαρχης τάξης 
πραγμάτων, δεν θορύβησε διόλου την απόλυτη μοναρχία, που εξακολούθησε το σφικτό 
εναγκαλισµό της µε την αριστοκρατία σε ένα φεουδαρχικό μηχανισμό που επιβίωσε μέχρι τον 
20ό αιώνα, για να ανατραπεί τελικά απὀ την τελευταία και µεγαλύτερη προλεταριακή 
επανάσταση (Ράπτης, 1999, σσ. 187, 190, Βειςϊιείη-ΜίΙζα, 1997, σσ. 401-402, ΒιωΓης, 1983, σσ. 
193 δι 226-229, Αρβελέρ-ΑγηιαΓᾷ, 2003, σσ. 99, 144, Απαειςοη, 2003, σσ. 329-346, ΒΕΓΕΙΠΡΕΓ- 
Ώιίαπά 1990, σσ. 17-18 δι 101-102). 


Επίλογος 

Ο απολυταρχισµός στην Ευρώπη είχε διαφοροποιήσεις Και παραλλαγές. Όμως όλα τα 
µοναρχικά κράτη αυτής της εποχής έβαλαν τέλος στον κατατεμαχισµό της εξουσίας. Η 
αριστοκρατία των γαιοκτημόνων κατέχει τον κύριο ὀγκο του κρατικού μηχανισμού 
ανταλλάσσοντας την αντιπροσώπευσή της στη συνέλευση των τάξεων µε γραφειοκρατικές 
θέσεις. Οι μονάρχες στηρίζονται στην αριστοκρατική τάξη --μέλη της οποίας είναι και οι ἴδιοι- 
για να κυβερνήσουν και παραμένουν απόµακροι και µισητοί απὀ την πλειοψηφία των υπηκόων 
τους. Τα οικονομικά και κοινωνικά προνόμια της αριστοκρατίας, που δεν μπόρεσαν ποτέ να 
παραβιαστούν, τής εξασφάλισαν την κυριαρχία της. Η συνεχής αντιπαράθεση όµως της 
εξουσίας µε την ανώτερη κοινωνικά τάξη δημιούργησε προβλήματα στους μονάρχες, οι οποίοι 
δεν μπόρεσαν ποτέ να επιβάλουν ουσιαστικά και απόλυτα τη βούληση τους στους υπηκόους 

τους, µε την έννοια του ανεξέλεγκτου δεσποτισμού. Όπως επισημαίνει ο Ρ6ΓΙΥ ΑπαεΓςοη, η 
βασική χαρακτηριστική διαφορά των απόλυτων μοναρχιών της Ευρώπης από τον ανεξέλεγκτο 
δεσποτισµό μοναρχών άλλων χωρών είναι η σταθεροποίηση της «απόλυτης» ατομικής 
ιδιοκτησίας (Απάείςοη, 2003, σσ. 429-432). 

